492 



Tubera supraocularia oblonga, levius elevata, extra acute 

 definita, apice posteriore rotundato, non eminente. 



Antennæ mandibulis octava parte longiores; articulus 

 secundus triplo ferme longior quam crassior, dimidio longior 

 primo, tertius paulo longior primo , ultimus tertia parte et 

 brevior et gracilior quam tertius. 



Mandibulæ latitudine antica capitis tertia parte breviores, 

 retinaculo magno, apice mandibulæ latiore. 



Stipites maxillares mandibulis duplo ferme breviores, 

 duplo longiores quam latiores. 



Maia exterior medium articuli primi palporum manifeste 

 excedens. 



Palpi maxillares stipite maxillari tertia parte longiores ; arti- 

 culus primus duplo longior quam crassior, secundus hoc dimidio 

 brevior, tertius gracilis, fusiformis, longitudine ferme secundi. 



Palpi labiales stipite duplo pæne longiores, palpis max- 

 illaribus quarta ferme parte breviores sed iis multo crassiores; 

 articulus primus dimidio longior quam crassior, articulo primo 

 palporum maxillarium tertia parte crassior, secundus articulo 

 præcedente paulo longior, clavatus, duplo longior quam altior, 

 apice fissus, palpario inferiore magis prominulo. 



Scuta dorsi thoracis longitudine pæne æqualia, sensim 

 paulo latiora, lateribus convexe declivia. Scutum pronoti 

 tertia parte latius quam longius, antrorsum tertia parte an- 

 gustatum, lateribus subrectis. 



Coxæ facie antica setis nonnullis brevissimis adspersa. 



Scuta dorsi abdominis duplo ferme latiora quam longiora, 

 lateribus manca, subrecta; anguli postici postterga non super- 

 antes, scutorum priorum subrecti, trium ultimorum retrorsum 

 paulum eminentes, apice acute rotundati. 



Scuta pleuralia et lateralia ventris linearia, annulum pæne 

 complentia. Spiracula segmenti medialis ovata, sequentibus 

 duplo majora. 



Cerci longitudine annuli noni, apice altius recurvi; cor- 

 nua minutissima, æqualia. 



Hab. in campis, pascuis, pratis, agris, sabulosis, viis 

 omnivaga. 



